
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 3 iulie 2003

Nr. 444


BIROUL PERMANENT 

AL 

CAMEREI DEPUTAŢILOR 

Vă înaintăm, alăturat, RAPORTUL asupra proiectului de Lege   pentru aprobarea Ordonanţei de urgenţă a Guvernului nr. 56/2003 privind unele drepturi ale persoanelor aflate în executarea pedepselor privative de libertate,  trimis Comisiei juridice, de disciplină şi imunităţi, spre dezbatere în fond, cu adresa nr. 444 din 30 iunie 2003, înregistrată  sub nr. 31/744 din 1 iulie 2003. 
În raport de obiectul şi conţinutul său, proiectul de lege face parte din categoria legilor organice.

PREŞEDINTE,

                             Prof. univ. dr.Ion NEAGU
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 3.07.2003

Nr. 444


R A P O R T

asupra proiectului de Lege  pentru aprobarea 
Ordonanţei de urgenţă a Guvernului nr.56/2003 privind unele drepturi ale persoanelor aflate în executarea pedepselor privative de libertate
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu  proiectul de Lege  pentru aprobarea Ordonanţei de urgenţă a Guvernului nr. 56/2003 privind unele drepturi ale persoanelor aflate în executarea pedepselor privative de libertate, transmisă cu adresa nr.444 din 30 iunie 2003, înregistrată sub nr.31/744 din 30 iunie 2003. 

Cu avizul nr.932 din 26.06.2003, Consiliul Legislativ a avizat favorabil această iniţiativă legislativă. 

Potrivit prevederilor art. 60 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de Lege pentru aprobarea Ordonanţei de urgenţă a Guvernului nr. 56/2003 privind unele drepturi ale persoanelor aflate în executarea pedepselor privative de libertate, în şedinţa din 3 iulie 2003. 

La dezbateri au participat, în calitate de invitaţi,  din partea Ministerului Justiţiei doamna Cristina Tarcea- secretar de stat, doamna Adina Vlăsceanu- director şi domnul Florian Caimac- conislier, iar din partea Ministerului Administraţiei şi Internelor domnul Mihai Tătuţ- consilier.  
Ordonanţa de urgenţă supusă aprobării prin prezentul proiect de lege are ca obiect de reglementare instituirea unor măsuri pentru garantarea unor drepturi ale persoanelor aflate în executarea pedepselor privative de libertate, precum şi instituirea controlului  judecătoresc asupra măsurilor referitoare la aceste drepturi. Adoptarea unor astfel de măsuri  se impune în vederea respectării jurisprudenţei Curţii Europene a Drepturilor Omului.

Textul ordonanţei de urgenţă a Guvernului, supusă aprobării, este structurat pe şase capitole şi cuprinde: dispoziţii generale (capitolul I), dispoziţii referitoare la dreptul la informaţie (Capitolul II), dreptul de petiţionare şi dreptul la corespondenţă (Capitolul III), dreptul de a primi vizite şi dreptul de a primi bunuri (Capitolul IV), dreptul la asistenţă medicală (Capitolul V) şi dispoziţii finale (Capitolul VI). 

În urma examinării Ordonanţei de urgenţă supusă aprobării, a proiectului de lege, a expunerii de motive la acesta, precum şi a avizului Consiliului Legislativ, membrii comisiei, reprezentanţii Ministerului Justiţiei, precum şi reprezentantul Ministerului Administraţiei şi Internelor şi-au exprimat opiniile favorabile adoptării acestei iniţiative legislative. 

Faţă de aceste considerente, membrii comisiei au hotărât, cu unanimitate de voturi, să supună plenului Camerei Deputaţilor spre dezbatere şi adoptare  proiectulul de Lege  pentru aprobarea Ordonanţei de urgenţă a Guvernului nr.56/2003 privind unele drepturi ale persoanelor aflate în executarea pedepselor privative de libertate.
La lucrările  şedinţei, au fost prezenţi 23 de deputaţi, din numărul total de 25 de membri ai comisiei.


În raport de obiectul şi conţinutul său, proiectul de lege face parte din categoria legilor organice.

PREŞEDINTE, 

Prof. univ. dr. Ion NEAGU

Expert 
Ivan- Cucu Gabriela-Mihaela

